**Doctor Honoris Causa kitüntető címben részesült**

**Prof. Dr. Ilpo Huhtaniemi**

*Prof. Dr. Ilpo Huhtaniemi* a nemzetközi tudományos élet kiemelkedő alakja, kutató helyeink közötti együttműködés elkötelezett híve, az andrológia és a reprodukciós endokrinológia nemzetközi szinten kiemelkedő egyénisége.

A Turkui Egyetem Élettani Intézetét vezette 2002-ig és azóta az Imperial College of London Reproduktív Biológia Tanszék professzora. Publikációs tevékenysége kiemelkedő: IF 2304, citáció 13 620 és tutora volt 42 PhD hallgatónak. A WHO tudományos tanácsának 10 évig tagja volt, tanácsadóként dolgozott az Institute for Hormone Research intézet számára. Tudományos elismerései: The European Medal Lecture, The Berthold Prize Lecture. a Medical University of Lodz: Doctor Honoris Causa és a Knight of the Order of the White Rose of Finland.

Több szakmai folyóirat szerkesztői bizottságában dolgozott: Journal of Andrology, Journal of Endocrinology, a Human Reproduction Update és a Reproduction. „Executive committee member”-ként dolgozott az International Society of Andrology, The European Academy of Andrology, European Federation of Endocrine Societies. Több nemzetközi konferenciát szervezett: World Congresses of Men’s Health, The 2nd European Congress of Andrology, 12th International Congress of Endocrinology és European Congress of Endocrinology.

Segíti a Női Klinika kutatómunkáját: turkui és londoni kutató csoportjával sikeresen együtt működtünk az európai férfiak öregedésével kapcsolatos EU programban (EMAS), melyet több mint 15 közös publikáció bizonyít.